ΚΑΝΟΝΙΣΜΟΣ (ΕΟΚ) αριθ. 3810/90 ΤΗΣ ΕΠΙΤΡΟΠΗΣ της 19ης Δεκεμβρίου 1990 περί καθορισμού των εξισωτικών ποσών προσχώρησης που εφαρμόζονται στην Πορτογαλία στον τομέα των σιτηρών για την περίοδο 1990/91 καθώς και του συντελεστή που χρησιμοποιείται για τον υπολογισμό των ποσών που εφαρμόζονται στα μεταποιημένα προϊόντα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 3654/90 του Συμβουλίου της 11ης Δεκεμβρίου 1990 περί των γενικών κανόνων του καθεστώτος των εξισωτικών ποσών προσχώρησης στους τομείς των σιτηρών και του ρυζιού κατά το δεύτερο στάδιο της προσχώρησης της Πορτογαλίας (1), και ιδίως το άρθρο 5, Εκτιμώντας: ότι, λαμβανομένης υπόψη της ευθυγράμμισης, από την 1η Ιανουαρίου 1991, των πορτογαλικών τιμών προς τις κοινοτικές τιμές όλων των σιτηρών, με εξαίρεση τον μαλακό σίτο, πρέπει να καθοριστούν εξισωτικά ποσά «προσχώρησης» γι'αυτό το τελευταίο σιτηρό καθώς και για τα παράγωγά του προϊόντα 7 ότι, σύμφωνα με τον κανονισμό (ΕΟΚ) αριθ. 3654/90, τα εξισωτικά ποσά προσχώρησης που εφαρμόζονται στα μεταποιημένα προϊόντα προκύπτουν από εκείνα που εφαρμόζονται στα προϊόντα από τα οποία προέρχονται με τη βοήθεια συντελεστών που πρόκειται να καθοριστούν 7 ότι οι εν λόγω συντελεστές πρέπει να καθοριστούν λαμβάνοντας υπόψη το γεγονός ότι τα εξισωτικά ποσά προσχώρησης εφαρμόζονται συγχρόνως στις εισαγωγές, στις εξαγωγές και στις συναλλαγές μεταξύ της Πορτογαλίας και των άλλων κρατών μελών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα εξισωτικά ποσά προσχώρησης που εφαρμόζονται για την περίοδο εμπορίας 1990/91 στο μαλακό σίτο και στα παράγωγά του προϊόντα που αναφέρονται στο άρθρο 1 στοιχεία α), γ) και δ) του κανονισμού (ΕΟΚ) αριθ. 2727/75 του Συμβουλίου (2) καθορίζονται στο παράρτημα. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Δεκεμβρίου 1990.

[Source: multi_eurlex | Tokens: 2077]